kardosdrur/scandi-wiki huggingface dataset:
På loftet sidder nissen med sin julegrød

"På loftet sidder nissen med sin julegrød" er en skandinavisk julesang, også kendt som "Nissen og rotterne".

Tekst 
Den oprindelige norske tekst af Margrethe Munthe (1860–1931) er fra 1911 og beskriver muntert kampen mellem nissen og rotterne om julegrøden, som menneskerne jævnfør traditionen har sat op på loftet til nissen.

Melodi 
Melodien angives ofte at være af Otto Teich, men dette kan bero på en misforståelse. Det er en tysk rheinländer-melodi til en folkelig vise, en gassenhauer, ved navn "Holzauktion" (eller "Im Grunewald ist Holzauktion"), omhandlende omfattende skovfældning i Berlins omegn omkring 1890. Nogle kilder tillægger tekst og musik til Otto Teich (1890), men andre tillæger musikken til Franz Meißner (1892), mens teksten angives at være traditionel, og Otto Teich evt. blot fremførte visen. "Holzauktion" synges også i en scene i filmen Schindlers liste (1993). Melodien er Otto Teichs Opus 58 og udgivet i Danmark hos Wilhelm Hansen i København i 1892.

Samme melodi kendes fra andre nyere tyske viser, samt fra Sverige og Finland. I Sverige bruges første del af melodien i den svenske julesang: "Två små röda luvor"

Indspilninger 
Sangen er indspillet af en lang række kunstnere. Blandt de mere kendte er John Mogensen, Pusle Helmuth, Poul Bundgaard, Birthe Kjær og Ellen Winther.

Noter 

Julesange
James Caan

James Caan (født 26. marts 1940, Bronx, New York, USA, død 6. juli 2022) var en amerikansk skuespilller. Han medvirkede blandt andet i Dogville, The Godfather og The Godfather: Part II, hvor han spillede sønnen Sonny Corleone.

Han medvirkede også i independentfilmen Bottle Rocket, der var Owen Wilson og Wes Andersons første film, samt actionfilmen Eraser med Arnold Schwarzenegger.

Senest medvirkede han i serien Las Vegas som kasinoboss, Ed Deline. Han er far til skuespilleren Scott Caan.

Filmografi

Film 
 Irma la Douce (1963) – Soldat med radio (ukreditteret)
 Lady in a Cage (1964) – Randall Simpson O'Connell
 The Glory Guys (1965) – Pvt. Anthony Dugan
 Red Line 7000 (1965) – Mike
 El Dorado (1966) – Alan Bourdillion Traherne ('Mississippi')
 Games (1967) – Paul Montgomery
 Submarine X-1 (1967) – Cmdr. Richard Bolton, RNVR
 Countdown (1968) – Lee Stegler
 Journey to Shiloh (1968) – Buck Burnett
 The Rain People (1969) – Jimmy Kilgannon (Killer)
 Rabbit, Run (1970) – Rabbit Angstrom
 T.R. Baskin (1971) – Larry Moore
 The Godfather (1972) – Santino 'Sonny' Corleone
 Slither (1973) – Dick Kanipsia
 Cinderella Liberty (1973) – John Baggs Jr.
 The Gambler (1974) – Axel Freed
 The Godfather: Part II (1974) – Sonny Corleone
 Freebie and the Bean (1974) – Freebie
 Funny Lady (1975) – Billy Rose
 Rollerball (1975) – Jonathan E.
 Gone with the West (1975) – Jud McGraw
 The Killer Elite (1975) – Mike Locken
 Harry and Walter Go to New York (1976) – Harry Dighby
 A Bridge Too Far (1977) – SSgt. Eddie Dohun
 Un autre homme, une autre chance (1977) – David Williams
 Comes a Horseman (1978) – Frank 'Buck' Athearn
 1941 (1979) – Zeeman in gevecht
 Chapter Two (1979) – George Schneider

 Hide in Plain Sight (1980) – Thomas Hacklin
 Thief (1981) – Frank
 Les uns et les autres (1981) – Jack Glenn / Jason Glenn
 Kiss Me Goodbye (1982) – Jolly Villano
 Gardens of Stone (1987) – Sgt. Clell Hazard
 Alien Nation (1988) – Det. Sgt. Matthew Sykes
 Dad (1989) – rol onbekend
 Dick Tracy (1990) – Spaldoni
 Misery (1990) – Paul Sheldon
 The Dark Backward (1991) – Doctor Scurvy
 For the Boys (1991) – Eddie Sparks
 Honeymoon in Vegas (1992) – Tommy Korman
 The Program (1993) – Sam Winters
 Flesh and Bone (1993) – Roy Sweeney
 A Boy Called Hate (1993) – Jim
 Tashunga (1996) – Sean McLennon
 Bottle Rocket (1996) – Abe Henry
 Eraser (1996) – U.S. Marshal Robert Deguerin
 Bulletproof (1996) – Frank Colton
 This Is My Father (1998) – Kieran Johnson
 Mickey Blue Eyes (1999) – Frank Vitale
 The Yards (2000) – Frank Olchin
 Luckytown (2000) – Charlie Doyles
 The Way of the Gun (2000) – Joe Sarno
 Viva Las Nowhere (2001) – Roy Baker
 In the Shadows (2001) – Lance Huston
 Night at the Golden Eagle (2002) –
 City of Ghosts (2002) – Marvin
 Jericho Mansions (2003) – Leonard Grey
 Dogville (2003) – The Big Man
 This Thing of Ours (2003) – Jimmy 'the con'
 Elf (2003) – Walter
 Santa's Slay (2005) – Darren Mason
 Get Smart (2008) – Præsident af USA
Holy Lands (2017) - Harry

Referencer

Eksterne henvisninger 

 

Skuespillere fra New York
Hollywood Walk of Fame
Personer fra New York City
Jøder fra USA
Koordinatsæt

Et koordinatsæt er et begreb indenfor matematikken som er ensbetydende med en entydig angivelse af et punkts placering i et n-dimensionelt koordinatsystem.

Et punkts placering kan angives med forskellige typer af koordinater, men indenfor hver type vil angivelsen være entydig. Normalt bruges:
Retvinklede koordinater
Polære koordinater

Eksempler 
Et punkt i  kunne angives ved koordinatsættet (2,2) i et ortogonalt koordinalsystem. Ofte blot kaldet koordinatsystem, da det er det første (og i mange tilfælde det eneste koordinatsystem), eleverne stifter bekendtskab med i deres gymnasiale uddannelse. Man taler populært om x- og y-aksen, mere formelt hedder det første- og anden-aksen.

Samtidig ville det tilsvarende punkt i et polært koordinatsystem være givet ved , hvor det første koordinat angives ved afstanden til origo, og andenkoordinaten er givet ved vinklen (som normalt og også her angivet i radianer, ikke i 360-grader-systemet) i forhold til første-aksen ('x-aksen').

Koordinatsystemer
Pund-til-pund-kage

En pund-til-pund-kage er en type kage, som har sit navn fra at de væsentligste ingredienser (æg, mel, smør, sukker osv.) indgår med (omtrent) lige stor vægt, for eksempel et pund.

Pund-til-pund-kager bliver gerne ret "tunge".

På dansk er de normalt kaldt sandkage.

Kager
Evne

En evne er en medført eller iboende mulighed for at udføre en bestemt type opgave på et givent niveau. Hvis der er tale om enestående evner, kan det betragtes som talent. Man kan f.eks. have evnen til, eller talentet for, at male, tænke logisk, eller man kan mangle evnen til at se, høre eller udføre bevægelser. 

Evners medfødte natur står i kontrast til færdigheder og præstationer, der er opnået gennem læring.

I følge Gladwell (2008) og Colvin (2008), er det ofte vanskeligt at skelne en enestående præstation der alene skyldes talent, fra en der er resultatet af hård træning.

Referencer 

 

 

Erkendelsesteori
Filosofiske grundbegreber
American Broadcasting Company

American Broadcasting Company (forkortet ABC) opererer fjernsyns- og radionetværker i USA og vises også på almindeligt kabel-tv i Canada. Stiftet i 1943 af det tidligere NBC Blue radio network er ABC nu ejet af Walt Disney Company og er en del af Disney-ABC Television Group. Stationens første fjernsynsudsendelse var i 1948. Firmaets hovedkvarter ligger i New York, mens programafdelingerne ligger i Burbank, Californien i nærheden af Walt Disney Studios og Walt Disney Company hovedkvarterer. ABC er et af de mest succesfulde netværker siden 2006.

På ABC vises blandt andet adskillige succesfulde tv-serier som Desperate Housewives, Lost, Boston Legal samt reality-serien Extreme Makeover.

Eksterne henvisninger 

 ABC website
Venstreorienterede internationaler

En internationale er en international sammenslutning af politiske og faglige organisationer. Herunder er vist en liste af socialistiske, kommunistiske og anarkistiske internationaler.

Historiske internationaler 
Kommunisternes Forbund, oprettet i 1847 fra de Retfærdiges Forbund
Den Internationale Arbejderassociation (Første Internationale)
Anarchist St. Imier International 1872 – 1877 (anarkistisk)
International Working People's Association 1881 – 1887 (anarkistisk)
Anden Internationale
Wiener-internationalen (2½ Internationale) 1921-1923
Komintern (Tredje Internationale), 1919-1943

Socialistisk Arbejderinternationale 1923-1940
London Bureauet 1932-(1940'erne?)

Fjerde Internationale 1938-omstridt
Situationistisk Internationale 1957-1971
Black Bridge International 2001 – 2004 (anarkistisk)
International Libertarian Solidarity 2001 – 2005 (anarkistisk)

Eksisterende internationaler

Eksisterende kommunistiske/socialistiske internationaler 

International Communist Current (venstrekommunistisk) 

Internationale Konference af Marxistisk-Leninistiske Partier og Organisationer (hoxhaistisk)

International Leninist Current (leninistisk)

Genforenede Fjerde Internationale (trotskistisk)
Revolutionary Internationalist Movement (maoistisk)
Socialistisk Internationale (socialdemokratisk)
World Socialist Movement (marxistisk, anti-Leninistisk)
International Marxistisk Tendens (marxistisk, trotskistisk)
Youth for International Socialism (marxistisk, trotskistisk)

Eksisterende anarkistiske internationaler 
Anarkismo (anarkistisk)
International of Anarchist Federations (anarkistisk)
International Workers Association (anarko-syndikalisme)
International Union of Anarchists (anarkistisk)

Foreslåede fremtidige internationaler 
Femte Internationale

Referencer

Eksterne henvisninger 
Lister over venstreorienterede organisationer  

Lister
Internationale organisationer
Ågård (Gørlev Sogn)

Aagaard er en herregård, som er dannet i 1660 og ligger i Gørlev Sogn, Kalundborg Kommune på Vestsjælland lidt nordvest for Gørlev.

Aagaard Gods er på 446 hektar med Bakkendrupgård

Ejere af Aagaard 

 (1660-1674) Henrik Müller
 (1674-1692) Drude Henriksdatter Müller gift von Fincke
 (1692-1705) Henrik von Fincke
 (1705-1719) Mette Reedtz
 (1719-1721) R. Melvin
 (1721-1725) Lars Benzon
 (1725-1731) Jacob Benzon
 (1731-1737) Peder Benzon
 (1737-1738) Peder Scavenius
 (1738-1753) Helene Benzon gift Scavenius
 (1753-1763) William Hammond
 (1763-1781) Hans Lindholm
 (1781-1787) Christian Lindholm
 (1787-1796) P.F. Mourier
 (1796-1803) Iver Quistgaard
 (1803-1804) Bjelke greve Moltke / Joachim greve Moltke
 (1804-1858) Carl Emil greve Moltke
 (1858-1865) Ernst greve Moltke
 (1865-1899) Jørgen Hellemann
 (1899-1900) Slægten Hellemann
 (1900-1903) Johannes Olsen
 (1903-1911) Boet efter Johannes Olsen
 (1911-1935) J. Hellemann Olsen
 (1935-1968) Johannes Jørgen Hellemann Olsen
 (1968-1996) J.H. Hellemann Olsen
 (1996-2006) Gregers Hellemann / John Hellemann Olsen
 (2006 – Gregers Hellemann

Udbygninger 

 (1605) Sydfløjen opført
 (1645) Midtfløjens sydlige del opført
 (1810) Midtfløjens nordre del opført
 (1907) Midtfløjens mellemste del ombygget
 (1911) Nordre sidefløj opført

Kilder 
 J.P. Trap: Danmark 5.udgave, Kraks Landbrug

Herregårde i Kalundborg Kommune
Fredede slotte og herregårde i Danmark
Herregårde i Holbæk Amt
Bøstrup (Drøsselbjerg Sogn)

Bødstrup er en herregård der ligger i Drøsselbjerg Sogn, Kalundborg Kommune på Vestsjælland.

Bødstrup Gods er på 485 hektar

Ejere af Bødstrup 

 (1660-1689) Henrik Müller
 (1689-1701) Anna Cathrine Bartholin ... Else Ventin
 (1701-1730) Caspar Bartholin
 (1730-1737) Ventin
 (1737-1769) Joachim Barner Paasche
 (1769-1778) Christiane Buchhalf gift Paasche
 (1778-1791) Lauritz Svitzer
 (1791-1795) Hans Georg Faith, justitsråd
 (1795-1829) Jan Christopher van Deurs, justitsråd
 (1829-1832) Anna Dorothea Hansen gift van Deurs
 (1832-1842) Emil van Deurs (søn)
 (1842-1843) Oline Sophie Agier gift van Deurs
 (1843-1868) Herman Edvard van Deurs (bror)
 (1868-1871) Jeannette Larpent de Trepian gift van Deurs
 (1871-1880) Julius Valentiner
 (1880-1916) Christian D.A. Hansen, apoteker og fabrikant
 (1916-1919) Agnes Mathilde von Hedemann gift Hansen
 (1919-1950) Ejnar Ammentorp Hansen (søn)
 (1950-1980) Brdr. Ammentorp Hansen Bernhoft
 (1980-1996) Erling Ammentorp Hansen Bernhoft (søn)
 (1996-2006) Erling Ammentorp Hansen Bernhoft / Ulrik Jean Bernhoft (søn)
 (2006-2019) Ulrik Jean Bernhoft
 (2019-) Nicolas Christian Bernhoft (søn)

Udbygninger 

 (1689) Lerklinede. stråtækte bindingsværksbygninger
 (ca. 1737) Ny hovedbygning af bindingsværk
 (1800) Nuværende hovedbygning
 (1881) Midtrisalit opført og firkantet tårn tilføjet ved C.Abrahams
 (1921) Tårnet nedrevet

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Weimaraner

Weimaraneren er en middelstor stående jagthund med en sølvgrå pels, som har givet den tilnavnet "det grå spøgelse".

Racen er velegnet til mange formål både som brugshund, jagthund og som familiehund. Navnet "weimaraner" kommer fra hertugen af Saxe-Weimar-Eisenach, Karl August, som selv nød jagt. Hans hof lå i byen Weimar, som ligger i delstaten Thüringen i dagens Tyskland.

Referencer

Eksterne henvisninger 

 FCI standard 
 Dansk Weimaraner Klub

Hunderacer fra Tyskland
Jagthunde
Løvegård

Løvegård er en herregård på Vestsjælland, beliggende 2 km syd for byen Løve, 3 km syd for Høng, 11 km nord for Slagelse og 28 km sydøst for Kalundborg. Herregården ligger i Gierslev Sogn i Kalundborg Kommune. Herregården er i dag lejet ud og anvendes som psykoterapeutisk botilbud.

Løvegård er på 222 hektar og er nu en avlsgård under Valdemarskilde Gods.

Ejere af Løvegård 
 (1231-1695) Kronen
 (1695-1696) Erasmus Bartholin / Caspar Bartholin / Holger Jacobaus
 (1696-1719) Brostrup Albertin
 (1719-1730) Caspar Bartholin
 (1730-1733) Ventin
 (1733-1742) Søstrene Sophie, Margrethe & Cathrine Fincke
 (1742-1745) Jens Rasmussen Fisker
 (1745-1760) Jens Bremer / Hans Lauridsen
 (1760-1763) Jens Bremer
 (1763-1766) Niels Hansen
 (1766-1767) Frederik von Raben
 (1767-1771) Niels Oschatz
 (1771-1772) Frederik von Raben
 (1772-1778) Hans Jensen Bjerregaard
 (1778-1781) Christian Frederik von Holstein
 (1781-1788) Slægten von Holstein
 (1788-1793) Frederik C. Plum
 (1793-1802) Hans Tolderlund
 (1802-1803) Margrethe Elisabeth Hjorth gift Tolderlund
 (1803) Niels Henningsen
 (1803-1805) Forskellige ejere
 (1805-1806) Haagen Christian Astrup
 (1806) Johan Christoffer Hoppe / Frederik Hoppe
 (1806-1810) Johan Christoffer Hoppe
 (1810) Christian Rothe
 (1810-1812) Frederik Christian Lassen / Gregers Begtrup
 (1812) Reinholt von Jessen
 (1812-1824) Rasmus Roulund
 (1824) J. C. Hoppe
 (1824-1826) Hans Roulund
 (1826-1836) Christian Ludvig Klingberg
 (1836-1843) Olaus Olavis Meldahl
 (1843-1847) Poul Ernst Constantin Brun
 (1847-1859) Jørgen Henrik Theodor Hasle
 (1859-1874) Andreas Borchhorst
 (1874-1895) Carl Emil Appeldorn
 (1895-1907) Trock
 (1907-1921) C.A.N. Lawaetz
 (1921-1947) H. Hasselbalch
 (1947-1952) John Vedde A/S
 (1952-1963) Winnie Vedde gift Strandbygaard
 (1963-1998) Denis de Neergaard
 (1998-) Michael H.V. de Neergaard

Udbygninger 
 (1772) Bindingsværksgård med stuehus på 21 fag
 (1774) Gården udflyttet. trelænget hovedbygning, trelænget avlsgård opført
 (1912) Avlsgården genopført efter brand

Eksterne kilder/henvisninger 
 J. P. Trap: Danmark 5.udgave, Karks Landbrug

Referencer 

Herregårde i Kalundborg Kommune
Herregårde i Holbæk Amt
Eckerö

Eckerö er en kommune på Ålandsøerne som ligger vest for Ålannds hovedø Fasta Åland.

Kommunenens hovedby er Storby og de øvrige landsbyer er: Björnhuvud, Kyrkoby, Marby, Torp og Överby. Til Mariehamn er det ca. 35 km.

De vigtigste erhverv er landbrug og søfart. Der er i Storby, butik, bank, posthus, servicestation, sportshal og en grundskole med klasser fra 1-6. Biblioteket er i samme bygning. Ældreforsorgen udføres med hjemmehjælpere.
Eckerö kirke er fra 1200-tallet.

Turisme 
Eckerö var en vigtig mellemstation for postruten Turku-Stockholm.
Postrutemuseet er indrettet i den gamle post og toldbygning.

Af andre museer er der jagt og fiskerimuseeet og et lokalmuseum med en orginal ældre sparekasse.

Eckerö har flere restaurationer, hotel, gæstehjem, cafeer, campingpladser og sommerhuse til udlejning.

Der er en 18 huls golfbane og flere minigolfanlæg og flere gode badestrande.

Signilskär er et skær med en klosterruin fra 1000-talet.

Fiskelejet ved Käringsund er en naturlig lagune, der i århundreder har givet udbytte til jægere og fiskere.

Skeppsvik, er et gammelt fiskerleje som ligger naturskønt.

Trafik 
Fra Eckerö er der to timers færgefart til Grisslehamn i Sverige.

Eksterne henvisninger 

 Kommunens hjemmeside 
 Færgeruten 

Kommuner på Ålandsøerne
Ålands landsbygds økonomiske region
TV2 Østjylland

TV2 Østjylland er en af de otte regionale TV 2-stationer i Danmark. Mediehuset dækker hele Østjylland: Favrskov, Horsens, Norddjurs, Odder, Randers, Samsø, Silkeborg, Skanderborg, Syddjurs og Aarhus Kommune. Stationen sender regionale nyheder og aktuelle programmer på tv fra redaktionen i Skejby i det nordlige Aarhus. Herudover er TV2 Østjylland til stede ved events rundt omkring i hele Østjylland og dyrker det østjyske fællesskab på web og sociale medier.

TV2 Østjylland blev grundlagt i 1990, hvor også den første tv-nyhedsudsendelse blev sendt søndag den 1. april kl. 19.30. Dengang sendte stationen fra Mediehuset på Randers Havn, men flyttede i 1999 til sin nuværende placering i Skejby. Dækningsområdet var dengang det daværende Århus Amt.

Inga Vind er fra 1. januar 2016 direktør for mediehuset. Tidligere direktører er Erling Bundgaard (1990-2000) og Peter Kramer (2000-2015).

1. februar 2012 fik TV2 Østjylland sin egen 24 timers tv-kanal. Kanalen hedder TV2 Østjylland – ligesom tv-stationen. De daglige nyhedsudsendelser – typisk klokken 17.10, 18.25 og 19.30; mandag-torsdag desuden kl. 22.00 – sendes også på TV 2. Stationens indhold kan ses på www.tv2østjylland.dk, Facebook, Instagram, YouTube og Twitter.

TV2 Østjyllands tv- og internetaktiviteter er skattefinansierede på basis af en public service-kontrakt – ligesom DR og de syv øvrige regionale TV 2-stationer.

Eksterne henvisninger 

 tv2ostjylland.dk – TV2 Østjyllands hjemmeside

Østjylland
Etableret i 1990
Virksomheder i Aarhus
Public service-medier
TV 2 Charlie

TV 2 Charlie er en dansk tv-kanal, der gik i luften d. 1. oktober 2004, som den tredje tv-kanal i TV 2-familien. Sune Roland Jensen er kanalchef for TV 2 Charlie. Kanalen er målt på seertal Danmarks tredjestørste.

Den er den tredje kanal i TV 2-familien og er en del af datterselskabet TV 2 Networks, der desuden omfatter TV 2 Zulu.

Navnet Charlie refererer til Charlie Chaplin og er valgt, fordi kanalen – som Chaplin – både vil underholde og give stof til eftertanke. Oprindeligt skulle kanalen have heddet Tango, men navnet blev ændret umiddelbart før offentliggørelsen. Kanalen hevender sig til det voksne publikum med krimier, filmklassikere og underholdning. Omkring en fjerdedel af programfladen er danskproduceret. 

TV 2 Charlie er finansieret gennem abonnementer og reklamer, og kan kun ses via kabel, satellit, digital antenne og TV 2 Play. 

Paul Becker er TV2 Charlies eneste speaker.

Programmer

Danske programmer på Charlie 
-

Udenlandske programmer
 Amys ret
 Dallas
 En sag for Frost
 Fint skal det være
 Holby City
 Kommissær Rex
 New York Blues
 For himlens skyld
 Sams Bar
 Små og store synder
 Tornfuglene

Events 
 Top Charlie i Parken 
 Charlies Hjertegalla – indsamlingsshow til fordel for Hjerteforeningen, sendt direkte fra Allerhuset i København. Har fundet sted i 2011 og 2012
 Charlies Revygalla -  awardshow, der skal hylde den danske revyscene med fest og underholdning. Sendes fra Cirkusbygningen i København. Finder sted første i 2013.

Eksterne henvisninger

Noter 

Etableret i 2004
Charlie
Askøy

Askøy er en ø og en kommune i Vestland fylke i Norge. Øen er helt omgivet af fjorde; i nord ligger Radøy, i nordøst Meland, i sydøst Bergen, i sydvest Fjell og i nordvest Øygarden.

Kommunecentrum er Kleppestø. Fra Kleppestø går der hurtigbåd, som tager 10 minutter ind til Bergen centrum. I 1992 åbnede Askøybroen, som nu er hovedforbindelsen til Bergen. Broen blev finansieret med bompenge i årene 1992-2006. Der er to rigsveje, som går gennem Askøy.

Navnet Askøy stammer fra gården Ask på østsiden af øen. Et gammelt navn på Askøy er Fenring, et navn som går igen i sagalitteraturen.

Kommunen omfatter også øerne Herdla, Hanøy, Ramsøy og Horsøy. Dertil kommer en række mindre øer. Øens højeste fjeldtop hedder Kolbeinsvarden.
Ved grænsereguleringer i 1964 fik Askøy kommune overført dele af gamle Herdla herred sammen med de dele af Meland kommune, som lå på Askøy.
Fra 1837 til 1918 var Laksevåg på fastlandet en del af Askøy kommune.
Lokalavisen Askøyværingen dækker Askøy kommune.

Se også 
 Slaget ved Florvåg

Eksterne henvisninger 

 Miljøstatus i Askøy
 Askøy.com, netsted med nyheder fra Askøy
 Herdla museum
 Informasjon om Askøy fra Geoweb 

 
Kommuner i Vestland
Galatasaray

Galatasaray Spor Kulübü (Galatasaray SK) er tyrkiets mest succesfuld sportsklub. Klubben blev stiftet i 1905 og er hjemmehørende i Istanbul.

Galatasaray SK Fodbold 
Galatasarays fodboldafdeling har pr. 2019 vundet mesterskabet 22 gange, som er tre gange mere end ærkerivalerne Fenerbahçe (19) Derudover er det den klub, der pr. 2019 har vundet flest pokaltitler, 18 gange. 

Galatasaray er den første og eneste tyrkiske klub til at kvalificere sig til Champions League-gruppespillet 3 sæsoner i træk. (2012-13, 2013-14, 2014-15 sæsonerne) 

Galatasaray er den klub i Tyrkiet som har flest titler både i Tyrkiet, men er også det hold fra Tyrkiet som har klaret sig bedst, og opnået mest i Europa. Nogle af de opnåelser er bl.a. UEFA Cup og UEFA Super Cup i 2000-01 sæsonen, og 2 kvartfinaler i Champions League turneringen, senest i 2012-2013 sæsonen, hvor de blev slået ud af Real Madrid C.F. De tabte 3-0 på udebane i Santiago Bernabeu, men vandt 3-2 på hjemmebane i Türk Telekom Arena, og blev slået ud med 5-3 samlet.  

Galatasaray er den eneste tyrkiske klub, der har vundet en titel i Europa. I år 2000 vandt klubben UEFA-Cuppen efter en finalesejr på 4-1 på straffespark over engelske Arsenal FC, selv om der var vold mellem de to sæt af tilhængere før spillet, Samme år blev de det bedste hold i Europa ved at slå Real Madrid C.F i Super Cuppen med 2-1. I sæsonen 1988-89 spillede holdet sig i semi-finalen ved mesterholdenes klubturnering og i sæsonen 2000-2001 spillede holdet sig i kvartfinalen i Champions League. Galatasaray havde sin bedste tid i 90'erne, hvor det blev til 6 mesterkskaber på 8 år, hvoraf 4 af dem var på stribe; 1996-97, 97-98, 98-99, 99-00. En rekord, der endnu ikke er overgået af et andet tyrkisk hold. 

Galatasaray spiller sine hjemmekampe på deres nye stadion Türk Telekom Arena. Dette stadion er åbnet d. 15. januar 2011 og har en kapacitet på 52,695 tilskuere, hvor deres første kamp spillet mod Juventus.  

Det gamle stadion, Ali Sami Yen – som nu er revet ned, har haft en stor betydning for Galatasaray. Ali Sami Yen har været vært for mange store klubber. Et stadion, der har haft plads til 25.000 tilskuere. Dette stadion regnedes for at være en af de sværeste baner at spille på for modstanderholdet, hvor det blandt Galatasaray fans også bliver kaldt for helvede med slogan "Welcome to hell". Stifteren af klubben Ali Sami Yen har lagt navn til Stadion. 

Klubbens andre professionelle discipliner er basketball, volleyball, svømning, vandpolo, roning og kajak.

Nuværende Spillertrup 
Oversigt sidst opdateret: .

Eksterne henvisninger 

http://www.galatasaray.org 

Fodboldklubber i Tyrkiet
Etableret i 1905
Sport i Istanbul
Fanejede fodboldklubber
Edward Shepherd Creasy

Sir Edward Shepherd Creasy (født 12. september 1812, død 17. januar 1878) var en engelsk historiker.

Uddannet på Eton College og Cambridge University og fra 1837 jurist. I 1840 blev han professor i historie ved London University og i 1860 højesteretsdommer på Ceylon (nuværende Sri Lanka) hvor han blev slået til ridder. Hans bedst kendte værk er Fifteen Decisive Battles of the World fra 1852. Derudover har han skrevet Historical and Critical Account of the Several Invasions of England (1852), History of the Ottoman Turks og Imperial and Colonial Institutions of the British Empire (1872).

Referencer

Eksterne henvisninger 
 

Historikere fra Storbritannien
Gustav Hansen

Gustav Hansen er et navn, som relaterer sig til flere personer:

 Gustav Hansen (pokerspiller) – bedre kendt under navnet Gus Hansen, professionel pokerspiller
 Gustav Hansen (billedkunstner) – dansk billedkunstner født 1925 (fulde navn Karl Gustav Hansen).
 Gustav Hansen (politiker) (1843-1912) – dansk politiker og etatsråd
 Karl Gustav Hansen (sølvsmed) (1914-2002) - dansk sølvsmed fra Kolding